बालों के लिए कैसे फायदेमंद है अलसी और एलोवेरा

बालों के लिए अलसी और एलोवेरा काफ़ी फायदेमंद माने जाते हैं । अलसी में विटामिन B, विटामिन E, प्रोटीन तथा ओमेगा-3 फैटी एसिड, लिगनिन जैसे पोषक तत्व पाए जाते हैं जो बालों के लिए काफ़ी फ़ायदेमंद होते हैं और बालों को स्वस्थ रखते हैं ।

एलोवेरा में विटामिन B1, B2, B6 के अलावा विटामिन C भी पाया जाता है जो बालों के लिए काफ़ी फ़ायदेमंद होता है । इस पोस्ट में हम जानेंगे अलसी और एलोवेरा का इस्तेमाल किस प्रकार से आपके बालों के लिए फ़ायदेमंद है ।

1. बालों को विकास

अलसी के बीज में विटामिन-B और विटामिन-E प्रचुर मात्रा में पाया जाता है जो कि बालों जड़ों से मजबूत बनाते हैं । एलोवेरा जेल बालों को जरूरी पोषण प्रदान करने में मददगार होता है । अलसी के तेल एवं एलोवेरा जेल से सिर की मालिश करने पर स्कैल्प में रक्त संचार में बढ़ोतरी होती है, परिणामस्वरूप बाल जड़ों से मज़बूत होते हैं । इस प्रकार अलसी के बीज तथा एलोवेरा बालों के विकास में सहायक होते हैं।

2. रूसी दूर भगाए

अलसी बालों के पीएच लेवल को संतुलित रखने के साथ ही स्कैल्प में सीबम के उत्पादन को नियंत्रित करती है । इस प्रकार अलसी एंटी फंगल की तरह काम करता है और हमारे बालों को रूसी से बचाता है । एलोवेरा में भी एंटीफंगल प्रॉपर्टी होता है, और इसलिए इसका उपयोग शैम्पू और हेयर कंडीशनर के मुख्य घटक के रूप में किया जाता है । इसके अलावा एलोवेरा त्वचा की खुजली को भी दूर भगाने में सहायक होता है ।